কক্সবাজার জেলা আওয়ামী লীগের সাধারণ সম্পাদক মুজিবুর রহমান চেয়ারম্যান বলেছেন, শহীদ নুর হোসেনসহ স্বৈরচার বিরোধী আন্দোলনে সকল শহীদের আত্মদানের ফলে আজ মুক্তিযুদ্ধের চেতনার ধারক-বাহক রাজনৈতিক দল আওয়ামী লীগ রাষ্ট্র পরিচালনার দায়িত্ব পেয়েছে। বাঙ্গালী জাতি যুগ-যুগ ধরে ৭৫ এর ১৫ আগষ্ট এর কালো রাত্রির সকল শহীদ, ৩ নভেম্বর এর জাতীয় চার নেতাসহ ও গনতান্ত্রিক আন্দোলনের সকল শহীদকে স্মরণ করবে। বঙ্গবন্ধুকে হত্যার পর দীর্ঘদিন উচ্চ বিলাসী শাসকদের বিরুদ্ধে বাঙ্গালী জাতি আন্দোলন সংগ্রাম করেছে। এতে অসংখ্য নেতাকর্মী প্রাণ দিয়েছে। তাদের রক্তের বিনিময়ে আজ মুক্তিযুদ্ধের চেতনায় দেশ পরিচালিত হচ্ছে। তিনি গতকাল সন্ধ্যা ৬টায় পৌর আওয়ামী লীগের ৫নং ওয়ার্ডের প্রতিনিধি সম্মেলনে প্রধান অতিথি’র বক্তব্যে এ কথা বলেন। সাহিত্যিকা প্রাথমিক বিদ্যালয়ের হল রুমে অনুষ্ঠিত সভায় সভাপতিত্ব করেন ওয়ার্ড আওয়ামী লীগের সভাপতি ও পৌর আওয়ামী লীগের সহ-সভাপতি সাইফুল ইসলাম চৌধুরী। সাধারণ সম্পাদক তাজউদ্দিন তাজুর সঞ্চালনায় অনুষ্ঠিত প্রতিনিধি সভায় বিশেষ অতিথি ছিলেন পৌর আওয়ামী লীগের সভাপতি মোহাম্মদ নজিবুল ইসলাম ও পৌর আওয়ামী লীগের সাধারণ সম্পাদক উজ্জ্বল কর সেলিম নেওয়াজ, ডাঃ পরিমল কান্তি দাশ, শুভদত্ত বড়–য়া ও এ বি ছিদ্দিক খোকন, বক্তব্য রাখেন, মুক্তিযোদ্ধা খোরশেদ আলম, জসিম উদ্দিন, মাহবুবুর রহমান, এডঃ এহছান, অধ্যাপক শহিদুল আলম, জাফর আলম ও রফিক মাহমুদ। উপস্থিত ছিলেন, পৌর আওয়ামী লীগ নেতা জিয়াউল্লাহ চৌধুরী, মনির আহমদ সিকদার, রুপম মল্লিক, শামসের আলম, সরওয়ার আলম, শহিদুল হক সিকদার, নুরুল আলম, শ্যামল কান্তি দে, আকতার আলম, মনির, জহির আলম, মোজাফ্ফর আহমদ, ডাঃ তপন দাশ, কামরুল হাসান, সোহরাব হাসান চৌধুরী, জাহাঙ্গীর, খোরশেদ আলম, হাবিব উল্লাহ, আবুল কাসেম, শাহআলম, সাধন বড়–য়া ও মোহাম্মদ পুতু।